Hüvastijätt Andres Tauliga | EELK
E.E.L.K. peapiiskop emeeritus dr Andres Taul (11.08.1936 – 23.04.2018) oli viimane eksiilkiriku peapiiskop enne kodueesti ja väliseesti kirikute ühinemist 2010. aastal. Pärast kirikute ühinemist jätkas dr Andres Taul teenimist EELK Välis-Eesti piiskopkonna piiskopina, kuni emerituuri siirdumiseni 2017. aasta kevadel. EELK Konsistoorium omistas dr Andres Taulile tema emerituuri siirdumise järel E.E.L.K. peapiiskop emeerituse aunimetuse.
Peapiiskop Urmas Viilma ütles 23. aprillil E.E.L.K. peapiiskop emeeritus Andres Tauli mälestades: „Vaimuliku ja hingekarjasena oli Andres Taul paljude jaoks teele saatjaks, raskustes ja ohtudes toetajaks ning õige suuna näitajaks.”
Vabariigi President on omistanud 2002. aastal Andres Taulile Eesti Punase Risti IV klassi teenetemärgi. EELK Konsistoorium on teda tunnustanud 2007. aastal EELK Teeneteristi I järgu ja 2017. aastal elutööpreemiaga. Tartu Ülikool on 2009. aastal andnud Andres Taulile audoktori kraadi. E.E.L.K. peapiiskop emeerituse aunimetuse pälvis Taul EELK Konsistooriumilt 2017. aastal.
EELK Usuteaduse Instituut kutsub õppima >
< Laagrikeskuses Talu on laagris erivajadusega lapsed ja noored